CELEX: 62008FO0056
Language: mt
Date: 2009-06-04 00:00:00
Title: Digriet tat-Tribunal għas-Servizz Pubbliku (L-Ewwel Awla) tal-4 ta' Ġunju 2009. # Jorge de Britto Patricio-Dias vs il-Kummisjoni tal-Komunitajiet Ewropej. # Servizz pubbliku - Uffiċjali - Inammissibbiltà manifesta. # Kawża F-56/08.

DIGRIET TAT-TRIBUNAL GĦAS-SERVIZZ PUBBLIKU 
      (L-Ewwel Awla)
      4 ta’ Ġunju 2009
      Kawża F-56/08
      Jorge de Britto Patricio-Dias
      vs
      Il-Kummissjoni tal-Komunitajiet Ewropej 
      “Servizz pubbliku – Uffiċjali – Sistema komuni ta’ assigurazzjoni għall-mard – Kopertura primarja tat-tfal dipendenti mis-sistema komuni ta’ assigurazzjoni għall-mard – Assenza ta’ lment – Inammissibbiltà manifesta”
      Suġġett: Rikors, ippreżentat skont l-Artikoli 236 KE u 152 KEEA, li permezz tiegħu J. de Britto Patricio-Dias qed jikkontesta d-deċiżjoni
         tal-Kummissjoni li tirrifjuta li t-tfal dipendenti tiegħu jkollhom kopertura primarja mis-sistema ta’ assigurazzjoni għall-mard
         li hija komuni għall-istituzzjonijiet tal-Komunitajiet Ewropej.
      
      Deċiżjoni: Ir-rikors huwa miċħud bħala manifestament inammissibbli. Ir-rikorrent huwa kkundannat għall-ispejjeż.
      
      Sommarju
      1.      Rikors għal annullament – Atti li jistgħu jiġu kkontestati – Kunċett – Atti li jistgħu jaffettwaw sitwazzjoni legali partikolari
            – Rikors kontra l-motivazzjoni ta’ att biss – Inammissibbiltà
      (Artikolu 230 KE)
      2.      Uffiċjali – Appelli – Ilment amministrattiv li għandu jitressaq qabel – Assenza – Inammissibbiltà
      (Regolamenti tal-Persunal, Artikoli 90 u 91)
      1.      Huma biss il-miżuri li jipproduċu effetti legali vinkolanti ta’ tali natura li jaffettwaw direttament u immedjatament l-interessi
         tar-rikorrent billi jbiddlu serjament is-sitwazzjoni legali tiegħu li jikkostitwixxu atti jew deċiżjonijiet li kontrihom jista’
         jsir rikors għal annullament. Min-naħa l-oħra, ma jistax isir rikors għal annullament kontra l-motivi ta’ tali atti, fihom
         infushom, peress li ma jikkostitwixxux il-bażi meħtieġa tal-parti operattiva ta’ att li jikkawża preġudizzju.
      
      (ara l-punt 15)
      Referenza: 
      Il-Qorti tal-Prim’Istanza: 17 ta’ Settemrbu 1992, NBV u NVB vs Il‑Kummissjoni, T‑138/89, Ġabra p. II‑2181, punt 31
      2.      Skont l-Artikolu 91(2) tar-Regolamenti tal-Persunal, appell kontra att li jikkawża preġudizzju ikun ammissibbli biss jekk
         l-Awtorità tal-Ħatra tkun irċeviet ilment skont l-Artikolu 90(2) u fit-terminu previst fih u jekk dan l-ilment ikun ġie miċħud
         b’deċiżjoni espressa jew taċita.
      
      (ara l-punt 16)
      Referenza: 
      Il-Qorti tal-Prim’Istanza: 7 ta’ Diċembru 1999, Reggimenti vs Il-Parlament, T‑108/99, ĠabraSP p. I‑A‑243 u II‑1205, punt 19